Musium Nasiunal Indunisia

Musium Nasiunal Ripublik Indunusia atawa Musium Gajah, adalah sabuting musium arkiulugi, sajarah, etnugrafi, wan giugrafi nang baandak di di Jalan Merdeka Barat 12, Jakarta Pusat, Parupinsi DKI Jakarta. http://www.museumnasional.or.id Musium ini tamasuk musium nang panambaian wan pangganalnya di Asia Tenggara.

 Sajarah 
Waktu tanggal 24 April 1778, bubuhan akadamisi wan pamarintahan di Hindia Walanda Hindia Belanda maulah parkumpulan nang bangaran Bataviaasch Genootschap van Kunsten en Wetenschappen nang batujuan maulah sains bamaju lewat pangambangan museim. J.C.M. Radermacher, katua kumpulan ngini, manyumbang sabuting bangunan nang baandak di Jalan Kalibesar lawan buku-buku wan banda-banda budayanya. 

Wayah pamarintahan Inggris (1811-1816), Sir Thomas Stamford Raffles nang jua suah manjadi pimpinan di parkumpulan ngini suah mamarintahakan pambangunan bangunan hanyar nang baandak di Jalan Majapahit No. 3, nang mana kawa dipakai sagan musium wan ruang rapatnya Literary Society atawa Societeit de Harmonie. Wayahini, bangunan ngini  manjadi bagian matan kumplik Sikritariat Nagara.

Waktu tahun 1862, pamarintah Hindia Walanda mamasang bangunan nang sampai wahini masih ada, nang mana bangunan ini dibuka gasan umum pada tahun 1868.

Imbah kamardikaan Indonésia, yaitu tanggal 17 September 1962 Lambaga Kabudayaan Indunisia manjulung museum ngini ka pamarintah Ripublik Indunisia, nang mana imbah ngitu musium ngini diurus ulih Dirikturat Jindiral Kabudayaan, di bawah Kamantirian Pandidikan wan Kabudayaan. Mulai matan tahun 2005, Musium ngini diurus ulih Kamantirian Kabudayaan wan Pariwisata, nang mana  Dirikturat Jindiral Kabudayaan baandak di  lingkungan kamantirian ngitu.

Musium Nasiunal jua dikanal sabagai Musium Gajah maraga baisi patung gajah nang barbahan tambaga di muka musium. Patung ngini marupakan pambarian Raja Chulalongkorn matan Thailand pada tahun 1871. Walaupu ngitu, mulai matan 28 Mai 1979, ngaran rasmi lembaga ngini adalah Musium Nasiunal Ripublik Indunesia.

Waktu tanggal 16 September 2023 di malam hari, tajadi kabakaran di bagian Museum Gajah Gedung nang maulah atap wan dinding belakang bangunan rubuh.

 Rujukan 

Tumbung:Musium